בובספוג מכנסמרובע (עונה 3)

העונה השלישית של סדרת הטלוויזיה המצוירת האמריקאית בובספוג מכנסמרובע, שנוצרה על ידי סטיבן הילנבורג, שודרה בניקלודיאון החל מה-5 באוקטובר 2001 עד ה-11 באוקטובר 2004, ומורכבת מ-20 פרקים (37 חלקים). העונה החלה עם החלק הראשון של הפרק ה-41, "האצה של השכן", והסתיימה בחלק השני של הפרק ה-60, "המתיחה הגדולה". הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. העונה הופקה על ידי יוצר הסדרה הילנבורג, ששימש גם כשואו-ראנר. הילנבורג עצר את הפקת התכנית כדי לעבוד על העיבוד הקולנועי של הסדרה משנת 2004, "בובספוג: הסרט". לאחר הפקת הסרט, התפטר הילנבורג מתפקידו כשואו-ראנר בתוכנית, ומינה את חבר צוות הכתבים פול טיביט, שייקח את התפקיד. במקור אמורה הייתה העונה השלישית לסיים את הסדרה לאחר צאת הסרט, אך לאחר ההצלחה הגדולה של הסרט ב-2004, נקבעה העונה הרביעית. בישראל, דובבה לעברית באולפני נ.ל.ס.

העונה זכתה לביקורות חיוביות ושבחים רבים מצד המבקרים והמעריצים. במהלך שידורה, בובספוג מכנסמרובע הפך (ונשאר) לתוכנית הילדים הפופולרית ביותר בטלוויזיה, עם למעלה מ-50 מיליון צופים בחודש. התוכנית זכתה למספר מועמדויות בטקסים, בהם מועמדותו בפרסי האמי לבידור בפריים טיים עבור הקטגוריה "תוכנית הילדים המצטיינת". הפרקים "תלמיד חדש" (New Student Starfish) ו-"דיג צדפות" (Clams) היו מועמדים לקטגוריית תוכנית אנימציה מצטיינת שאורכה פחות משעה, בעוד שהפרק "אווו!" (!Ugh) הועמד באותה קטגוריה שנה לאחר מכן. עונה זו הייתה גם הפעם הראשונה שהתוכנית הייתה מועמדת בטקס פרסי בחירת הילדים של ניקלודיאון וזכתה. הסדרה זכתה בטקס פרסי בחירת הילדים לשנת 2003 בקטגוריית האנימציה האהובה, וכן זכתה בפרס בחירת הילדים בשנה שלאחר מכן, באותה הקטגוריה. ידוענים רבים, בהם ג'סטין טימברלייק, קלי אוסבורן, בריטני ספירס, ברוס וויליס, נואל גלאגר, ד"ר דרה ומייק מאיירס, הודו שהם אוהבים את התוכנית.<ref name=Celebs> </ref><ref name=Church></ref>

בהמשך פורסמו מספר ערכות אוסף DVD שהכילו את פרקי העונה. "SpongeBob SquarePants: The Complete 3rd Season DVD" פורסם באזור 1 (ארצות הברית, קנדה, קובה, ברמודה, וגינאה הצרפתית) ב-27 בספטמבר 2005, באזור 2 (אירופה, המזרח התיכון, אזור דרום אפריקה, ויפן) ב-3 בדצמבר 2007 ובאזור 4 (אמריקה הלטינית, הקאריביים ואוקיאניה).

== הפקה ==
[[לוקס אינטריור, הסולן הראשי של להקת הרוק The Cramps, דיבב את קולו של סולן להקת "מוח ציפור" בפרק הספיישל "המסיבה של בובספוג".]]
העונה שודרה בערוץ ניקלודיאון, שבבעלות ויאקום, והופקה על ידי פלנקטון הפקות וניקלודיאון. מנהל ההפקה והשואו-ראנר של העונה היה יוצר הסדרה סטיבן הילנבורג.<ref></ref> במהלך הפקת העונה הקודמת, רכשה ניקלודיאון את העונה השלישית של התוכנית, ב-20 בספטמבר 2000, בשל נתוני הרייטינג של התוכנית בעת שידורה בטלוויזיה.<ref name=Hilleburg1></ref> הפרק הראשון הוקרן בבכורה יותר משנה לאחר מכן, ב-5 באוקטובר 2001.

בשנת 2002, לאחר השלמת הפקת העונה השלישית, החליטו הילנבורג וחברי הצוות של התוכנית להפסיק לייצר פרקים לסדרה והחלו לעבוד על העיבוד הקולנועי שלה, בובספוג: הסרט, שיצא בשנת 2004.<ref name=EVT></ref> כתוצאה מכך, 'הוקפאה' התוכנית למשך שנתיים. במהלך ההפסקה, הרחיבה ניקלודיאון את שידורי העונה השלישית, על מנת לחפות על העיכוב.<ref name=Break></ref>

לאחר סיום העבודה על הסרט, תכנן הילנבורג לסיים את הסדרה, "כדי שהתוכנית לא תקפוץ את הכריש", אך ניקלודיאון רצתה להמשיך אותה.<ref name=OralHistory></ref> הילנבורג הסביר, "ובכן, חששנו כשעשינו את הסרט [בשנת 2004] כי התוכנית הגיעה לשיאה. היו חששות בקרב המנהלים בניקלודיאון".<ref></ref><ref></ref> הילנבורג התפטר מתפקיד השואו-ראנר של הסדרה<ref name=Huffington/>, ומינה את פול טיביט, ששימש בעבר כמפיק, סופר, במאי ותסריטאי של התוכנית, עבור התפקיד.<ref name=Tibbitt></ref> הילנבורג החשיב את טיביט לאחד החברים האהובים עליו ביותר בצוות התוכנית<ref name=Hilleburg1/>, ו-"האמין בו לחלוטין".<ref name=Childhood></ref> הילנבורג כבר לא השתתף בכתיבת התוכנית ביום יום, אלא סקר כל פרק והעביר הצעות.<ref name=Huffington></ref><ref></ref> טום קני, ביל פייגרברייק ושאר אנשי הצוות אישרו כי השלימו דיבוב של ארבעה פרקים חדשים נוספים לשידור בניקולודיאון בתחילת 2005, ותכננו לסיים כ-20 בסך הכל עבור העונה הרביעית.<ref name=10Secrets1></ref><ref name=10Secrets2></ref>

פרקי העונה השלישית הונפשו מעבר לים, באולפני Rough Draft, שבדרום קוריאה.<ref name="Childhood"/><ref></ref> מבמאי האנימציה שזכו לקרדיט בפרקי בעונה השלישית נמנו שון דמפסי, אנדרו אוברטום, פרנק וייס וטום יאסומי. הפרקים נכתבו על ידי צוות כותבים, בו נמנו וולט דורן, ק.ה. גרינבלאט, סאם הנדרסון, קאז, ג'יי לנדר, ג׳ו ליס, מארק או'האר, קנט אוסבורן, אהרון ספרינגר, פול טיביט ומריוות'ר ויליאמס. בעונה זו נעשה שימוש בסטוריבורד, על ידי זאוס קרבס, דורן, גרינבלאט, הנדרסון, קאז, צ'אק קליין, קרסון קוגלר, לנדר, הת'ר מרטינז, קיילב מוירר, או'האר, אוסבורן, דן פוונמיר, ויליאם רייס, מייק רות', ספרינגר, טיביט ואריק וייס.

=== ליהוק ===
בעונה זו דיבב טום קני את קולו של בובספוג מכנסמרובע, וכן את חלזון המחמד שלו, גארי. חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק,<ref name=Star></ref> את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס.<ref></ref> עם שאר קאסט המדבבים של הדמויות הראשיות בעונה, נמנו קלנסי בראון בדיבוב מר קראב, סרטן רודף בצע והבוס בובספוג במסעדת הסרטן הפריך;<ref></ref> דאג לורנס כפלנקטון, יריבו העסקי של מר קראב;<ref></ref> ג'יל טלי בתפקיד קרן, אשתו הממוחשבת של פלנקטון;<ref></ref> קרולין לורנס בתפקיד סנדי צ'יקס, סנאית שמוצאה מטקסס;<ref></ref> מרי ג'ו קטלט בתפקיד גברת פאף, המורה לשייט של בובספוג;<ref></ref> ולורי אלן בתפקיד פרל קראב, לווייתנית מתבגרת, ובתה של מר קראב.<ref></ref><ref name=Cast></ref>

בנוסף לחברי הקאסט הקבועים, בפרקים משתתפים מדבבים אורחים ממגוון רב של מקצועות, בהם שחקנים ומוזיקאים. שחקני הצי של מקייל לשעבר, ארנסט בורגנין וטים קונוויי חזרו לדבב את הגיבורים המקומיים, איש הים ונער הפלא, בהתאמה, בפרק "איש הים ונער הפלא 4".<ref name=Cast/><ref name=S3/> בורגנין וקונווי הופיעו שוב בפרק "איש הים ונער הפלא 5", בו התארחו גם ג'ון ריס-דייוויס בדיבוב אויבם מאן ריי, ומרטין אולסון בתור הצ'יף (כאדם אמיתי).<ref name=Cast/><ref name=S3/><ref></ref> בריאן דויל-מאריי חזר לדבב את ההולנדי המעופף בפרק "קראב נולד שנית".<ref></ref> הדי ג'יי רודני בינגנהיימר התארח בפרק "קראב הרובוט" בתפקיד שדרן הרדיו.<ref name=Cast/><ref name=S3/> בפרק "המסיבה של בובספוג" (Party Pooper Pants), סולן להקת הרוק האמריקאית The Cramps, לוקס אינטריור , דיבב את קולו של סולן להקת הרוק של הציפורים, מוח ציפור.<ref></ref> באותו הפרק התארח גם השחקן קווין מייקל ריצ'רדסון , בתפקיד גרסת הלייב אקשן של המלך נפטון.<ref name=Cast/><ref name=S3/> דמויות שונות אחרות בעונה זו דובבו על ידי די בראדלי בייקר, סטיב קהלה, פרנק ולקר ותומאס פ. וילסון.<ref name="Cast 2"> Note: Click on the various characters under "Guest Stars" to reveal a character's voice actor or actress.</ref><ref name=S3></ref>

== הצלחה וביקורות ==
במהלך העונה השלישית, עבר בובספוג מכנסמרובע את ראגרטס, וזכה בתואר תוכנית הילדים הפופולרית ביותר בטלוויזיה, עם רייטינג של 6.7, ו-2.2 מיליון ילדים בני 2–11 ברבעון השני של 2002, עלייה של 22% לעומת 2001.<ref name=Ratings1> </ref> במגזין פורבס כונתה התוכנית "כוורת של מיליארד דולר", ונאמר כי התוכנית "אחראית כמעט באופן יחידני להפיכתו של ניקלודיאון, של ויאקום, לערוץ הטלוויזיה הנצפה ביותר במהלך היום והשני הפופולרי ביותר בפריים טיים".<ref name=Ratings1/> עוד דווח כי מבין 50 מיליון הצופים בתוכנית מדי חודש, נמנים 20 מיליון מבוגרים.<ref name=Ratings3> </ref>

העונה זכתה לביקורות חיוביות ושבחים רבים על ידי המבקרים והמעריצים. בשנת 2002, התוכנית עצמה הייתה מועמדת בטקס פרסי אמי לבידור בפריים טיים, בקטגוריית תוכנית הילדים המצטיינת.<ref name="Lenburg141"></ref> הפרקים "תלמיד חדש" (New Student Starfish) ו-"דיג צדפות" (Clams) היו מועמדים לקטגוריית תוכנית אנימציה מצטיינת שאורכה פחות משעה<ref name="starledger2003"></ref>, בעוד שהפרק "אווו!" (!Ugh) הועמד באותה קטגוריה שנה לאחר מכן.<ref name="nypost2004"></ref> התוכנית זכתה גם בפרס איגוד מבקרי הטלוויזיה על הישגים מצטיינים בתוכנית לנוער.<ref></ref> עונה זו הייתה גם הפעם הראשונה שהתוכנית הייתה מועמדת בטקס פרסי בחירת הילדים של ניקלודיאון וזכתה. הסדרה זכתה בטקס פרסי בחירת הילדים לשנת 2003 בקטגוריית האנימציה האהובה,<ref></ref> וכן זכתה בפרס בחירת הילדים בשנה שלאחר מכן, באותה הקטגוריה.<ref></ref> בטקס פרסי סליל הזהב לשנת 2003 זכתה התוכנית בקטגוריות בעריכת הסאונד הטובה ביותר באנימציית טלוויזיה, ובעריכת הסאונד הטובה ביותר באנימציית הטלוויזיה - קטגוריית המוזיקה, עבור הפרקים "הקציצה המלוכלכת" (Nasty Patty) / "הקופסה" (Idiot Box) ו-"הצבעים" (Wet Painters) / "סרט הדרכה" (Krusty Krab Training Video), בהתאמה.<ref name=GRA2003></ref> הפרקים "מרוץ החלזונות הגדול" (The Great Snail Race) ו-"משבר גיל העמידה" (Mid-Life Crustacean) זכו בפרס סליל הזהב לשנת 2004 עבור עריכת הסאונד הטובה ביותר באנימציית טלוויזיה - קטגוריית מוזיקה, ואילו הפרק "Mid-Life Crustacean" עצמו היה מועמד בקטגוריית עריכת הסאונד הטובה ביותר באנימציית טלוויזיה.<ref name=GRA04></ref>

בביקורתו לאתר DVD Verdict כתב בריאן פופ כי "קסמה של התוכנית טמון בעולם עצום של שטויות ימיות" וכי התוכנית היא "עולם של סנאים באקוונאוט, דיונונים מנגנים בקלרינט, מדורות תת-ימיות, גיבורי על בדימוס, פלנקטון אובססיבי עם שליטה עולמית, והמשפחות הכי משונות שנתקלתי בהן (סרטן הוא הורה ללוויתן מתבגר, ואילו פלנקטון זעיר נשוי למחשב בשם קרן)".<ref name=DVD2/> פופ ציין כי העונה "נותרה כנקודת השיא של הסדרה" מכיוון שמכילה פרקים "קלאסיים" כדוגמת "אין כניסה לחנונים" (No Weenies Allowe), "החונק מביקיני בוטום" (SpongeBob Meets the Strangler), ו-"סרט הדרכה" (Krusty Krab Training Video).<ref name=DVD2/> עם זאת, פופ תיאר את "הפרק האבוד" כ"פספוס שגוי" ש"סטה רחוק מדי מביקיני בוטום ללייב-אקשן לא מצחיק".<ref name=DVD2></ref>

== פרקים ==

== מהדורת DVD ==
ערכת ה- DVD לעונה השלישית פורסמה על ידי Paramount Home Entertainment וניקלודיאון בארצות הברית ובקנדה ב-27 בספטמבר 2005, כמעט שנה לאחר שהעונה השלימה את שידוריה בטלוויזיה.<ref name=DVD2/><ref name=DVD1/> במהדורת ה-DVD נכללים קטעי בונוס הכוללים את פרק הפיילוט "דרוש עובד" (Help Wanted) ופיצ'רים אחרים.

{|border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 95%;"
|- style="background:#469E37; color:#FFF;"
|colspan="4" | בובספוג מכנסמרובע: עונה 3
|- valign="top"
|style="text-align:center; width:400px;" colspan="3"| פרטי הערכה<ref name=DVD2/>
|style="width:300px; text-align:center;"|קטעי בונוס<ref name=DVD2/>
|- valign="top"
|colspan="3" style="text-align:right; width:400px;"|
* 20 פרקים
* ערכת 3 דיסקים
* יחס גובה-רוחב של 1.33:1
* שפות:
** אנגלית (דולבי דיגיטל 2.0)

|rowspan="4" style="text-align:right; width:300px;"|
* "דרוש עובד"
* רצועות וידאו פופ-אפ:
** "הסוסה"
** "אין כניסה לחנונים"
** "סרט הדרכה"
* איך לצייר את בובספוג וחברים
|-
|colspan="3" style="text-align:center;"| תאריכי יציאה
|-
|style="text-align:center;"| אזור 1
|style="text-align:center;"| אזור 2
|style="text-align:center;"| אזור 4
|- style="text-align:center;"
|| 19 באוקטובר 2004<ref name=DVD1></ref>
|| 23 באוקטובר 2006<ref></ref>
|| 30 בנובמבר 2006<ref></ref>
|}

== קישורים חיצוניים ==

== הערות שוליים ==

קטגוריה:עונות בובספוג מכנסמרובע